# Uradni list C 166A/1. j

| | ISSN 1725-5244 |
| --- | --- |
| Uradni list
  Evropske unije | C 166A |
| | |
| Slovenska izdaja | Informacije in objave | Zvezek 511. julij 2008 |

ISSN 1725-5244

Uradni list

Evropske unije

C 166A

Slovenska izdaja

Informacije in objave

Zvezek 511. julij 2008

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Komisija |
| 2008/C 166A/01 | Evropski urad za boj proti goljufijam (OLAF) – Objav prostega delovnega mesta direktorja (razred AD14) m/ž – OLAF A Preiskave in operacije I (člen 29(2) Kadrovskih predpisov) – COM/2008/10094 | 1 |

Obvestilo št.

Vsebina

Stran

V   Objave

UPRAVNI POSTOPKI

Komisija

2008/C 166A/01

Evropski urad za boj proti goljufijam (OLAF) – Objav prostega delovnega mesta direktorja (razred AD14) m/ž – OLAF A Preiskave in operacije I (člen 29(2) Kadrovskih predpisov) – COM/2008/10094

1

| SL | |
| --- | --- |

SL

---

V Objave

UPRAVNI POSTOPKI

Komisija

| 1.7.2008 | SL | Uradni list Evropske unije | CA 166/1 |
| --- | --- | --- | --- |

1.7.2008

SL

Uradni list Evropske unije

CA 166/1

---

Evropski urad za boj proti goljufijam (OLAF)

Objav prostega delovnega mesta direktorja (razred AD14) m/ž

OLAF A „Preiskave in operacije I“

(člen 29(2) Kadrovskih predpisov)

COM/2008/10094

(2008/C 166 A/01)

Smo

Smo Evropski urad za boj proti goljufijam (OLAF). Boj proti goljufiji v škodo finančnih interesov Evropske skupnosti je bistvenega pomena za verodostojnost evropskega projekta. Zato mu vse institucije EU dajejo posebno prednost. Urad OLAF je preiskovalna služba in generalni direktorat Komisije, odgovoren za oblikovanje in izvajanje politike boja proti goljufijam. Generalni direktor urada OLAF ima zakonsko predpisano neodvisnost pri preiskovanju domnevnih goljufij in drugih nezakonitih dejavnosti, ki imajo finančne posledice za evropski proračun. Urad OLAF lahko svoja pooblastila za neodvisno preiskovanje uveljavlja v vseh institucijah in organih EU, pa tudi pri gospodarskih subjektih, katerih dejavnost je povezana s proračunom Evropske skupnosti v državah članicah in tretjih državah. Urad OLAF razen operativnih dejavnosti, ki jih opravlja popolnoma neodvisno, tako kot drugi generalni direktorati Komisije oblikuje in izvaja politike na področju svoje pristojnosti.

Osnovna naloga direktorata A je izvajanje preiskav v evropskih institucijah, organih in drugih agencijah, ki spadajo v pristojnost urada OLAF, ter izvajanje preiskav domnevnih goljufij zoper tiste dele proračuna EU, ki jih neposredno upravlja Komisija. Njegovi cilji so odkrivanje goljufij in korupcije ter odvračanje od njih in vseh drugih nezakonitih dejavnosti, ki vplivajo na finančne interese Evropske skupnosti. Direktor „A“ pod nadzorom generalnega direktorja spremlja izvajanje preiskovanj, o katerih poroča nacionalnim sodnim organom in/ali disciplinskim organom institucij Skupnosti, da bi na njihovi podlagi začeli pregon in/ali uvedli disciplinske ukrepe.

Direktorat A je sestavljen iz štirih enot in zaposluje približno 80 oseb, zlasti specializirane preiskovalce z različnim poklicnim ozadjem, vključno z nekdanjimi policisti, revizorji in državnimi tožilci. Dve enoti sta zadolženi predvsem za obravnavanje preiskovanj v evropskih institucijah in drugih organih. Tretja enota preiskuje goljufije zoper programe porabe Komisije v Evropski uniji in drugih evropskih državah, zlasti državah kandidatkah, na Balkanu ter v nekdanji Sovjetski zvezi. Četrta enota preiskuje domnevne goljufije proti delu proračuna EU za zunanje pomoči, vključno z goljufijami zoper Evropsko investicijsko banko. Delovanje direktorata A podpirajo enote direktoratov C za pravosodno svetovanje in obveščanje ter enote direktorata D za upravljanje informacij.

Ponujamo

Ponujamo delovno mesto direktorja, ki bo odgovoren za strateško usmerjanje direktorata in njegovo upravljanje. To je ključna naloga v uradu OLAF, v okviru katere se obravnavajo nekatera najbolj občutljiva vprašanja v evropskih institucijah glede strokovnosti, neodvisnosti, nepristranskosti in strogosti. Izziv delovnega mesta je zagotoviti nadaljnji razvoj operativnih dejavnosti urada OLAF, zlasti na področjih njegovih dejavnosti, ki so najbolj občutljiva in pomenijo največje tveganje; boj proti goljufiji in korupciji v institucijah ter v delu neposrednih odhodkov proračuna z izvajanjem učinkovitih preiskav ter navezovanjem odnosov s partnerji v institucijah in nacionalnih organih ter upravljanje virov na način, ki omogoča njihovo porabo za opredeljena prednostna področja.

Iščemo

Iščemo kandidate, ki imajo:

| — | dokazane izkušnje z vodenjem osebja v raznovrstnem multidisciplinarnem in večkulturnem okolju; mednarodne izkušnje pomenijo prednost, |
| --- | --- |

—

dokazane izkušnje z vodenjem osebja v raznovrstnem multidisciplinarnem in večkulturnem okolju; mednarodne izkušnje pomenijo prednost,

| — | izpopolnjeno sposobnost vodenja in motiviranja specializiranega osebja z raznovrstnim poklicnim in narodnim ozadjem, |
| --- | --- |

—

izpopolnjeno sposobnost vodenja in motiviranja specializiranega osebja z raznovrstnim poklicnim in narodnim ozadjem,

| — | sposobnost dobre presoje in dela pod pritiskom, |
| --- | --- |

—

sposobnost dobre presoje in dela pod pritiskom,

| — | zaključen podiplomski študij prava ali so kvalificirani za opravljanje odvetniškega poklica, |
| --- | --- |

—

zaključen podiplomski študij prava ali so kvalificirani za opravljanje odvetniškega poklica,

| — | pomembne izkušnje na visokem položaju z vodenjem operacij boja proti goljufijam, vključno s praktičnimi izkušnjami s kazenskimi preiskavami in njihovim upravljanjem, |
| --- | --- |

—

pomembne izkušnje na visokem položaju z vodenjem operacij boja proti goljufijam, vključno s praktičnimi izkušnjami s kazenskimi preiskavami in njihovim upravljanjem,

| — | odlične komunikacijske spretnosti, vključno s sposobnostjo zastopanja urada na najvišjih ravneh v institucijah in zunaj njih, |
| --- | --- |

—

odlične komunikacijske spretnosti, vključno s sposobnostjo zastopanja urada na najvišjih ravneh v institucijah in zunaj njih,

| — | odlične spretnosti navezovanja stikov za razvoj odnosov urada OLAF z njegovimi operativnimi partnerji v državah članicah, tretjih državah in mednarodnih organizacijah, |
| --- | --- |

—

odlične spretnosti navezovanja stikov za razvoj odnosov urada OLAF z njegovimi operativnimi partnerji v državah članicah, tretjih državah in mednarodnih organizacijah,

| — | zelo dobro znanje angleškega in/ali francoskega jezika je potrebno (znanje drugih jezikov pomeni prednost). |
| --- | --- |

—

zelo dobro znanje angleškega in/ali francoskega jezika je potrebno (znanje drugih jezikov pomeni prednost).

Izkušnje na visokem položaju v vlogi državnega tožilca ali sodnika ali na vodstvenem položaju v nacionalnem ali mednarodnem organu, ki opravlja podobno dejavnost kot urad OLAF, bi pomenile znatno prednost.

Obvezni pogoji, ki jih morajo izpolnjevati kandidati:

| 1. | biti državljani ene od držav članic EU; |
| --- | --- |

1.

biti državljani ene od držav članic EU;

| 2. | imeti univerzitetno izobrazbo, ki omogoča vpis na podiplomski študij; |
| --- | --- |

2.

imeti univerzitetno izobrazbo, ki omogoča vpis na podiplomski študij;

| 3. | imeti vsaj 15 let delovnih izkušenj po končanem univerzitetnem izobraževanju na ravni, za katero so usposobljeni po prej navedeni izobrazbi; od tega mora biti vsaj pet let delovnih izkušenj pridobljenih na visokem vodstvenem položaju (1); |
| --- | --- |

3.

imeti vsaj 15 let delovnih izkušenj po končanem univerzitetnem izobraževanju na ravni, za katero so usposobljeni po prej navedeni izobrazbi; od tega mora biti vsaj pet let delovnih izkušenj pridobljenih na visokem vodstvenem položaju (1);

| 4. | temeljito obvladati enega od uradnih jezikov Evropske unije in zadovoljivo poznati še enega od teh jezikov. (Kandidate obveščamo, da bo izbirni postopek potekal samo v angleškem, francoskem ali nemškem jeziku. Ker bi to lahko materne govorce postavilo v ugodnejši položaj, bodo ti morali opraviti tudi preizkus znanja iz enega ali več drugih jezikov.) |
| --- | --- |

4.

temeljito obvladati enega od uradnih jezikov Evropske unije in zadovoljivo poznati še enega od teh jezikov. (Kandidate obveščamo, da bo izbirni postopek potekal samo v angleškem, francoskem ali nemškem jeziku. Ker bi to lahko materne govorce postavilo v ugodnejši položaj, bodo ti morali opraviti tudi preizkus znanja iz enega ali več drugih jezikov.)

Uspešen kandidat bo moral ob imenovanju opraviti varnostno preverjanje, če tega še ni opravil na ustrezni ravni.

Urad OLAF se zavzema za enake možnosti zaposlovanja in čim boljše združevanje poklicnega in zasebnega življenja.

Urad OLAF zlasti pozdravlja prijave državljanov novih držav članic ter žensk, saj je število zaposlenih iz teh dveh kategorij v vodstvu urada prenizko.

Neodvisnost in izjava o interesih

Kandidati bodo morali potrditi svojo pripravljenost, da podajo izjavo o neodvisnem delovanju v javnem interesu ter izjavo o kakršnih koli interesih, ki bi lahko vplivali na njihovo neodvisnost.

Imenovanje in pogoji za zaposlitev

Direktorja bo izbrala in imenovala Komisija v skladu s svojimi postopki za izbor in zaposlitev. Kandidati, ki bodo prišli v ožji izbor, bodo povabljeni na razgovor s Posvetovalnim odborom Komisije za imenovanja in kadrovskimi svetovalci iz zunanjega ocenjevalnega centra.

Plača in pogoji zaposlitve so določeni v Kadrovskih predpisih za uradnike Evropskih skupnosti razreda AD14.

Od kandidatov se zahteva, da uspešno opravijo devetmesečno poskusno obdobje, ki po Kadrovskih predpisih velja za vse nove zaposlene.

Kandidata bomo zaposlili v Bruslju.

Postopek prijave

Razpis za to mesto se objavi skupaj s številnimi drugimi mesti za višje uradnike. Kandidati, ki se želijo prijaviti za več kot eno delovno mesto, morajo predložiti prijavo za vsako delovno mesto posebej.

Pred predložitvijo prijave skrbno preverite, ali izpolnjujete vse pogoje za prijavo, zlasti glede zahtevane stopnje izobrazbe in delovnih izkušenj.

Prijaviti se je treba prek interneta na spletni strani: http://ec.europa.eu/dgs/personnel_administration/seniormanagementvacancies/CV_Encadext/index.cfm

in slediti navodilom glede posameznih stopenj postopka.

Sami ste odgovorni za pravočasno izpolnitev spletne prijave (2). Priporočamo vam, da s prijavo ne čakate do zadnjih dni, saj lahko preobremenjenost internetnih povezav ali napaka na vaši internetni povezavi povzročita prekinitev postopka prijave pred njenim zaključkom, zaradi česar boste morali ponoviti celoten postopek. Po preteku roka predložitev prijav ne bo več mogoča.

Po zaključku spletne prijave se bo na zaslonu izpisala številka prijave, ki si jo morate zabeležiti – to bo vaša sklicna številka za vse zadeve v zvezi z vašo prijavo. Ko prejmete to številko, je postopek prijave zaključen; številka je potrdilo, da smo zabeležili vaše podatke.

Če številke niste prejeli, vaša prijava ni bila zabeležena!

Za prijavo potrebujete elektronski naslov. Ta naslov se bo uporabljal pri identifikaciji prijave.

Prijavi morate priložiti življenjepis v obliki dokumenta Word ali PDF in na spletu napisati motivacijsko pismo (največ 8 000 znakov). Življenjepis in motivacijsko pismo morata biti napisana v angleščini, francoščini ali nemščini.

Poteka svoje prijave ne morete spremljati po internetu. O stanju vaše prijave vas bo neposredno obvestil generalni direktorat, ki je razpisal delovno mesto.

Če se zaradi invalidnosti ne morete prijaviti prek spleta, lahko zahtevate – po možnosti prek elektronske pošte

   (3)
  – papirno različico prijavnega obrazca, ki jo morate izpolniti, podpisati in poslati po elektronski pošti ali s priporočeno pošto najkasneje zadnji dan roka za prijavo. Nadaljnje dopisovanje med Komisijo in vami bo potekalo po pošti.

Prijavnici morate priložiti dokazilo o vaši invalidnosti, ki ga je izdal priznani organ. Na posebnem listu papirja morate tudi našteti posebne ukrepe, za katere menite, da bi vam olajšali sodelovanje pri izbirnem postopku.

Za več informacij in/ali pomoč pri tehničnih težavah se obrnite na: ADMIN-MANAGEMENT-ONLINE@ec.europa.eu

Rok za prijavo

Zadnji rok za prijavo je 29. julij 2008. Spletna prijava bo mogoča do 12. ure po bruseljskem času.

---

(1)  Kandidati morajo v življenjepisu vsaj za teh 5 let, v katerih so si pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere je bil kandidat odgovoren na teh položajih, (3) obseg upravljanega proračuna in (4) število hierarhičnih ravni nad in pod položajem ter število oseb s položajem na isti ravni kot kandidat.

(2)  Najpozneje do 29. julija 2008 do 12. ure (opoldne) po bruseljskem času.

(3)  ADMIN-MANAGEMENT-ONLINE@ec.europa.eu. European Commission, Directorate-General „Personnel and Administration“, „Organisation Chart and Management Staff“ Unit, COM/2008/10094, MO34 5/119, B-1049 Brussels. Številka telefaksa: (32-2) 295 53 04.

---